Festîvala Fîlman a Mîyanneteweyîye ya Gorinchem (ÎFFG) şaristanê Gorinchemî yê Hollanda de 17-22ê nîsane de bi hawayêkê onlineyî ameye kerdene. Fîlmê 'Ji bo azadiyê'o ke dîrektorê ci Ersîn Çelîk o û hetê Komunê Sînemaya Rojawanî ra ame girewtene, festîvale de xelata seyrkerdoxan girewte.
Amadekaranê festîvale ard ziwan ke fîlm pê vatişê nê hîkayeyan wayîrê vîrameyîşanê bêmergan vejîya û fîlm serebûtanê raştikênan ra ame girewtene.
Îdarekara festîvale Anika Van Der Kevie zî îfade kerd ke seba vîrameyîşê merdiman no fîlm xebatêka serkewte ya.
Fîlm qala xoverdayîşê Sûrî keno û verî zî zaf xelatî girewtbî. Kesê ke wazenê eşkenê Vimeo ser o zî fîlm temaşe bikerê.
Lînk wina yo:
